شاہی بحریہ

شاہی بحریہ (Royal Navy) برطانیہ کی مسلح افواج کا سب سے قدیم شعبہ ہے۔ اٹھارویں صدی کے اوائل سے بیسویں صدی کے وسط تک یہ دنیا کی سب سے بڑی اور طاقتور ترین بحریہ تھی، جس نے اٹھارویں، اُنّیسویں اور ابتدائی بیسویں صدی میں سلطنت برطانیہ کو دنیا کی غالب قوت بنانے میں اہم کردار ادا کیا۔
سرد جنگ کے زمانے میں یہ بنیادی طور پر ایک آبدوز دشمن قوت بن گئی تھی، جس کا مقصد سوویت آبدوزوں کو تلاش کرنا اور نشانہ بنانا تھا، جو شمالی بحر اوقیانوس میں بہت زیادہ متحرک ہو گئی تھیں۔ سوویت اتحاد کے خاتمے کے بعد اِکّیسویں صدی میں اس کی بنیادی توجہ عالمی سطح پر ایک مرتبہ پھر بحری مہمات پر مرکوز ہو گئی ہے۔

کل گنجائش کے اعتبار سے شاہی بحریہ دنیا کی دوسری سب سے بڑی بحریہ ہے۔ اس وقت بحریہ میں 90 سند یافتہ بحری جہاز ہیں جن میں طیارہ بردار جہاز، آبدوزیں، بارودی سرنگیں تباہ اور گشت کرنے والے جہاز و کشتیوں کے علاوہ شاہی بیڑے کے مددگار جہاز بھی شامل ہیں۔

اپریل 2006ء کے مطابق بحریہ کے مستقل اراکین کی تعداد 39 ہزار 400 ہے۔

 حوالہ جات 

زمرہ:شاہی بحریہ
زمرہ:1707ء میں قائم شدہ عسکری اکائیاں اور تشکیلات
زمرہ:برطانوی مسلح افواج
زمرہ:افواج برطانیہ
زمرہ:کامنز زمرہ جس کا ربط ویکی ڈیٹا پر ہے
زمرہ:انگلستان میں 1660ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ بحری
زمرہ:انگلستان